**PROCEDURA DE EXERCITARE A VOTULUI PRIN IMPUTERNICIRE**

**1.** Actionarii REGAL SA îşi pot exercita votul la adunarea generala a actionarilor si prin imputernicire, în conformitate cu prevederile reglementarilor in vigoare si a prezentei proceduri.

**2.** Procedura se initiaza odata cu publicarea Convocatorului si a procedurii de vot, publicate impreuna cu formularele de Imputernicire Speciala pe site-ul [www.regalgl.ro](http://www.regalgl.ro) , conform Legii nr. 24/2017 si Legii nr. 297/2004, Regulamentului CNVM nr. 5/2018 si a materialelor aferente ordinii de zi. Documentele se pun la dispozitia actionarilor atat pe site-ul [www.regalgl.ro](http://www.regalgl.ro) cat si la sediul societatii din Galati, str.brailei nr.17, Complex “Potcoava de Aur”.

**3.** REGAL SA pune la dispozitia actionarilor in limbile romana si engleza, urmatoarele:

(a) Procedura de vot prin imputernicire;

(b) Imputernicire Speciala in 3 exemplare (*pentru actionar/reprezentant*);

Împuternicirea specială/împuternicirea generală pot fi completate şi transmise de acţionar, fie în limba română, fie în limba engleză.

**4.** Acţionarii pot să-şi desemneze reprezentantul doar in scris, sub semnatura olografa, in original, sau printr-un document electronic cu semnatura electronica extinsa, conform Legii nr. 455/2001 privind semnatura electronica.

***Calitatea de actionar*** *si* ***Calitatea de reprezentant legal*** *se constata in baza listei actionarilor de la data de referinta, primita de la Depozitarul Central.*

**5.** Imputernicirile speciale (*in original*) se depun pana cel mai tarziu in data de **13.04.2020, ora 10:00**.

**6.** Depunerea/transmiterea documentelor se face pana la sediul societatii Galati, str.Brailei nr.17, Complex “Potcoava de Aur” - *Secretariat*), sau electronic, prin e-mail la adresa [regalgalati2001@yahoo.com](mailto:regalgalati2001@yahoo.com) pana in data de **13.04.2020, ora 10:00**, cu semnatura electronica extinsa, conform Legii nr. 455/2001 privind semnatura electronica extinsa.

**7.** Revocarea imputernicirii se face tot in scris, prin oricare din formele de desemnare, pana cel mai tarziu in data de **13.04.2020, ora 10:00**, redactata în limba romana sau în limba engleza.

**8.** O persoană care acţionează în calitate de reprezentant poate reprezenta mai mulţi acţionari, numărul acţionarilor astfel reprezentaţi nefiind limitat.

**9.** Vor fi considerate valide doar acele formulare de imputerniciri care contin toate elementele de identificare solicitate pentru semnatar si imputernicit.

**10.** Actionarii care au votat prin buletine de vot sau imputerniciri speciale isi pot modifica optiunea initiala de vot fiind considerat valabil ultimul vot exprimat si inregistrat pana in data limita **13.04.2020, ora 10:00.**

In situatia in care actionarul care si-a exprimat votul prin corespondenta participa personal sau prin reprezentant la adunarea generala, votul exprimat prin corespondenta este anulat, fiind luat in considerare doar votul exprimat personal sau prin reprezentant. *Daca persoana care participa la AGA este alta decat cea care si-a exprimat votul prin corespondenta, pentru valabilitatea votului său acesta va prezenta la AGA o revocare scrisa a votului prin corespondenta semnata de actionar sau de reprezentantul care a exprimat votul prin corespondenta.*

Participarea directa a actionarului in adunarea generala personal sau prin reprezentantul legal inlatura orice alte optiuni de vot transmise anterior.

**11. Instructiuni privind Imputernicirile Speciale:**

 Împuternicirea specială poate fi acordată oricărei persoane pentru reprezentare într-o singură adunare generală şi conţine instrucţiuni specifice de vot din partea acţionarului, cu precizarea clară a opţiunii de vot pentru fiecare punct înscris pe ordinea de zi a adunării generale. În această situaţie, prevederile art. 125 alin. (5) din Legea nr. 31/1990 nu sunt aplicabile.

 imputernicirea speciala va fi completata in trei exemplare originale: un exemplar ramane la actionar, un exemplar se va inmana reprezentantului si *un exemplar se depune la* AGA 14/15.04.2020 la sediul din Galati, str.Brailei nr.17, Complex “Potcoava de Aur” - Secretariat) *pana in* data de **13.04.2020, ora 10:00,** *sub sanctiunea pierderii exercitiului dreptului de vot in adunarea generala;*

 un acţionar are obligația să dea, în cadrul formularului de imputernicire specială, instrucţiuni specifice de vot persoanei care îl reprezintă, pentru fiecare punct înscris pe ordinea de zi a adunării generale a acţionarilor.

 În situaţia discutării în cadrul adunării generale a acţionarilor, în conformitate cu prevederile legale, a unor puncte neincluse pe ordinea de zi publicată, împuternicitul poate vota pe marginea acestora conform interesului acţionarului reprezentat. (Legea 24/2017 art. 92, alin (12).

 actionarul completeaza datele de identificare personale;

 opteaza pentru un reprezentant si un supleant daca este cazul, pentru care se completeaza urmatoarele date: nume si prenume reprezentant, adresa, CNP.

 pentru fiecare problema supusă votului, *acţionarul* va bifa corespunzator, in dreptul fiecarei optiuni "*pentru*", "*împotrivă*" sau "*abţinere",* conform optiunilor personale;

 actionarul va completa personal optiunile de vot la fiecare punct al ordinii de zi, isi va inscrie in clar numele cu majuscule, va data si va semna formularele; in cazul persoanelor juridice, imputernicirile sunt semnate de reprezentantul legal si se aplica stampila (dupa caz).

 imputernicirea completata si semnata olograf se insoteste cu Declaratia imputernicitului si copia actului de identitate a acestuia.

**12.** Imputernicirile care nu sunt inregistrate la societate pana la momentul mentionat in convocator nu vor fi luate in considerare pentru cvorumul de prezenta si de vot in cadrul AGA.

**13.** Actionarul persoana juridica reprezentat de o alta persoana (*alta decat reprezentantul legal*) va depune la sediul din Galati, str.Brailei nr.17, Complex “Potcoava de Aur” – Secretariat, pana in data de **13.04.2020 ora 10:00** imputernicire speciala semnata de reprezentantul legal al persoanei juridice, precum si copia actului de identitate.

**14.** Actionarii care au votat prin imputerniciri speciale sau buletine de vot isi pot modifica optiunea initiala de vot sau mijlocul de exprimare a votului, fiind considerat valabil ultimul vot exprimat si inregistrat pana in datele limita corespunzatoare modalitatii de vot alese.

**15.** Unui actionar ii este permis sa acorde o imputernicire speciala unui singur reprezentant, iar imputernicirea este valabila doar pentru Adunarea Generala a Actionarilor mentionata.

**16.** Imputernicirea speciala trebuie datata; imputernicirile speciale purtand o data ulterioara au ca efect revocarea imputernicirilor datate anterior.

**17.** Reprezentarea acţionarilor în AGA în baza unei **împuterniciri generale**.

Acţionarul poate acorda o împuternicire generala valabilă pentru o perioada care nu va depasi 3 ani, permiţând reprezentantului său a vota în toate aspectele aflate în dezbaterea AGA REGAL SA, *cu condiţia ca împuternicirea să fie acordată de către acţionar, doar în* AGA 14/15.04.2020, *in* *calitate de client, unui intermediar (definit conform art. 2 alin. (1) pct 20 din Legea 24/2017), sau unui avocat.*

Înainte de prima lor utilizare, Împuternicirile generale, se depun/transmit la societate pana in data de **13.04.2020 ora 10:00**, în copie, cuprinzând *mențiunea conformității cu originalul sub semnătura reprezentantului*, *impreuna cu copia actului de identitate a acestuia.* Copii certificate ale împuternicirilor sunt reținute de societate, *făcându-se mențiune despre aceasta în procesul verbal al adunării generale.*

Împuternicitul nu poate fi substituit de o altă persoană decât în cazul în care acest drept i-a fost conferit în mod expres de către acţionar în împuternicire. În condițiile în care persoana împuternicită este o persoană juridică, aceasta poate să își exercite imputernicirea primita prin intermediul oricărei persoane ce face parte din organul de administrare sau conducere sau dintre angajații săi, *conform mentiunilor din imputernicire si dovezilor privind respectiva calitate a reprezentantului*

*Precizarile de la punctele 1-11 se aplica in mod corespunzator si in cazul reprezentarii prin imputernicire generala.*

Împuternicirea generală trebuie să conţină cel puțin următoarele informații:

1. numele/denumirea acţionarului;

2. numele/denumirea reprezentantului (cel căruia i se acordă împuternicirea);

3. data împuternicirii, precum și perioada de valabilitate a acesteia, cu respectarea prevederilor legale; împuternicirile purtând o dată ulterioară au ca efect revocarea împuternicirilor datate anterior;

4. precizarea faptului că acționarul împuternicește reprezentantul să participe și să voteze în numele său prin împuternicirea generală în adunarea generală a acționarilor pentru întreaga deținere a acționarului la data de referință, cu specificarea expresă a societății – REGAL SA - pentru care se utilizează împuternicire generală.

Împuternicirea generala inceteaza prin:

(i) revocarea scrisă de către acționarul ce a acordat imputernicirea, transmisă la REGAL SA cel mai târziu până la data de depunere a împuternicirilor **13.04.2020, ora 10:00**, redactată în limba română sau în limba engleză, sau

(ii) pierderea calității de acționar a actionarului care a acordat imputernicirea la data de referință, sau

(iii) pierderea calității de intermediar sau de avocat a reprezentantului.

O persoană care acţionează în calitate de reprezentant poate reprezenta mai mulţi acţionari, numărul acţionarilor astfel reprezentaţi nefiind limitat. În cazul în care un reprezentant deţine împuterniciri diferite conferite de mai mulţi acţionari, acesta are dreptul să voteze pentru un acţionar în mod diferit faţă de votul pentru un alt acţionar. Persoana care reprezintă mai mulţi acţionari pe bază de împuterniciri exprimă voturile persoanelor reprezentate prin totalizarea numărului de voturi «pentru», «împotrivă» şi «abţinere» fără a le compensa.

Acţionarii nu pot fi reprezentaţi în adunarea generală a acţionarilor pe baza unei astfel de împuterniciri de către o persoană care se află într-*o situație de conflict de interese* ce poate apărea în special într-unul din următoarele cazuri:

(a) este un acționar majoritar al societății, sau o altă entitate, controlată de respectivul acționar;

(b) este membru al unui organ de administrare, de conducere sau de supraveghere al societății, al unui acționar majoritar sau al unei entități controlate, conform celor prevăzute la lit. a);

(c) este un angajat sau un auditor al societății, sau al unui acționar majoritar sau al unei entități controlate, conform celor prevăzute la lit. a);

(d) este soţul, ruda sau afinul până la gradul al patrulea inclusiv, al uneia dintre persoanele fizice prevăzute la lit. a)- c).

Secretariatul tehnic de numarare voturi are acces la informatiile privind voturile exprimate anterior prin imputerniciri speciale si buletine de vot pe masura ce respectivele puncte de pe ordinea de zi sunt supuse la vot.

Persoanele implicate în aplicarea dispoziţiilor prezentei respecta prevederile Legii nr. 677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date .

Societatea se obliga sa pastreze exemplarele Imputernicirilor speciale si ale Buletinelor de vot prin corespondenta depuse, in conditii de siguranta si confidentialitate.